Gulyásleves, hortobágyi palacsinta, Kilenclyukú híd. A magyar puszta, az Alföld kincsei. De milyen haszonállatok élnek ezen a vidéken? Ezzel ismerkedünk most meg!

1. csoport

Az Alföld talán legjellemzőbb állata a szarvasmarha.

Készítsetek ismeretterjesztő plakátot a Hortobágyi Nemzeti Park számára, amin bemutatjátok a szarvasmarha testfelépítését!

Használjátok a tankönyvet és az internetet!

Egyéni feladatok (K.I.P. módszertanhoz):

1. Írd le 2-4 mondatban a plakát alapján a szarvasmarha testfelépítését a füzetedbe!
2. Készíts illusztrációt a plakáthoz a füzetedbe!
3. Adj címet a plakátnak!
4. Írj két igaz és egy hamis állítást a szarvasmarha testfelépítéséről a plakát alapján!
5. Fogalmazz meg három olyan kérdést a szarvasmarhák testfelépítésével kapcsolatban, amire választ kapsz a plakátról!

Gulyásleves, hortobágyi palacsinta, Kilenclyukú híd. A magyar puszta, az Alföld kincsei. De milyen haszonállatok élnek ezen a vidéken? Ezzel ismerkedünk most meg!

1. csoport

A ménesek és lovászok világa Hortobágy. A *Vadlovak ─ Hortobágyi mese* című, a hortobágyi pusztát bemutató dokumentumfilm 2021 őszén jelent meg a mozikban.

Nézzétek meg a mozi előzetesét az interneten és írjatok mesét (vagy játsszátok el!) az előzetesben szereplő minél több állatfaj szereplésével!

Egyéni feladatok (K.I.P. módszertanhoz):

1. Sorold fel a füzetedbe a mese szereplőit, abc-sorrendben!
2. Készíts plakátot a mesétek számára!
3. Adj címet a mesének!
4. Írj három igaz állítást a mese cselekményéről!
5. Írj Kritikus Katóként 3-5 soros kritikát a meséről a füzetedbe!

Gulyásleves, hortobágyi palacsinta, Kilenclyukú híd. A magyar puszta, az Alföld kincsei. De milyen haszonállatok élnek ezen a vidéken? Ezzel ismerkedünk most meg!

1. csoport

Az egyik nemzetközileg is ismert magyar étel: a gulyásleves.

Nézzetek utána, hogyan készül a híres, nevezetes alföldi gulyásleves, és egy főzőműsor keretében mutassátok be a többieknek, hogyan készül az étel!

A receptet írjátok fel a csomagolópapírra!

Egyéni feladatok (K.I.P. módszertanhoz):

1. Írd le mondatokban a gulyáséleves készítésének lépéseit!
2. Sorold fel a füzetedbe, milyen összetevők szükségesek a gulyásleves elkészítéséhez!
3. Sorold fel a füzetedbe a gulyásleveshez használt zöldségféléket abc-sorrendben!
4. Írd le a füzetedbe, hogy a gulyásleveshez szükséges zöldségfélék melyik részét (szervét) fogyasztjuk!
5. Készíts háromfogásos menüsort a füzetedbe, melynek egyik központi eleme a gulyásleves! (Internetet használhatsz!)

Gulyásleves, hortobágyi palacsinta, Kilenclyukú híd. A magyar puszta, az Alföld kincsei. De milyen haszonállatok élnek ezen a vidéken? Ezzel ismerkedünk most meg!

1. csoport

Az alföldi haszonállatok tereléséhez a mai napig gyakran használnak terelőkutyákat.

Rendezzetek kutyavásárt, melyen bemutatjátok a 3 legnépszerűbb terelőkutyát!

A csomagolópapírra tüntessétek fel a leendő tulajdonosoknak a terelőkutyák fajtáját és legfontosabb jellemzőit!

Egyéni feladatok (K.I.P. módszertanhoz):

1. Írd le a füzetedbe a bemutatott terelőkutya-fajták nevét abc-sorrendben!
2. Válaszd ki a kutyavásáron bemutatott egyik kutyafajtát, és sorold fel a füzetedbe, milyen tulajdonságait ismerted meg!
3. Készíts egyszerű plakátot a kutyavásár számára a füzetedbe!
4. Válaszd ki a te kedvenc terelőkutyádat a vásáron bemutatott kutyafajták közül! Írd le 2-3 mondatban a füzetedbe, hogy miért ezt a fajtát vennéd meg!
5. Fogalmazz meg három olyan kérdést a kutyavásár szervezőinek, amit mindenképpen megkérdeznél tőlük, mielőtt megveszed az egyik kutyusukat!

Gulyásleves, hortobágyi palacsinta, Kilenclyukú híd. A magyar puszta, az Alföld kincsei. De milyen haszonállatok élnek ezen a vidéken? Ezzel ismerkedünk most meg!

1. csoport

A hortobágyi puszták egyik szimbolikus és őshonos állata a racka juh. Készítsetek ismeretterjesztő plakátot a Hortobágyi Nemzeti Park számára, melyben bemutatjátok a racka juhok jellemzőit, különleges tulajdonságait, hasznosítási lehetőségeit és a juhnyáj jellemzőit is!

Használjátok a tankönyvet és az internetet!

Egyéni feladatok (K.I.P. módszertanhoz):

1. Írj három igaz állítást a racka juhokról a plakát felhasználásával!
2. Fogalmazz meg három olyan kérdést a juhnyájakról, melyekre választ kapsz a plakátról!
3. Sorold fel a füzetedbe a racka juhok felhasználásának lehetőségeit!
4. Sorold fel a füzetedbe a racka juhok különleges tulajdonságait!
5. Készíts egyszerű rajzot a füzetedbe egy racka juhról!